**Lepismatidae** er en familie (biologi) med primært vingeløs insekter, som er representert med sølvkre og fyrkre i Norge. De er relativt små og unserlige dyr, men kan utgjøre en plage innomhus. Dyrene er varmesøkende og lyssky.

Utseende
--------

Lepismatidae har en avlangt dråpeformet kroppsform og er gjerne ca. 1 centimeter lange. Kroppen er kledt med løstsittende, ofte metallisk fargede skjell. Antennene er lange og tynne, trådformede, fasettøynene ganske små. Som andre Zygentoma har de kjever (*mandibler*) med to ledd-knuter (*condyler*). Bakerst har de tre lange haletråder, de på sidene kalles *cerci* og midt-tråden *terminalfilament*.

Levevis
-------

 Fyrkre (*Thermobia domestica*)
Lepismatidae lever på steder med høy luftfuktighet. Ved siden av arter som lever i menneskelige omgivelser, finner man mange arter som lever utendørs, i jord eller under løv osv. Dyrene trives best på litt varme steder, og i hus er de mest vanlige på kjøkken og bad, eller i kjellere som har kombinasjonen fuktige og varme rom. 

Dyrene er lyssky og er aktive i mørke (nattaktive). De kryper rundt om natten, på leting etter mat. Om dagen gjemmer de seg i gulvsprekker og lignende.

Dyr som lever i menneskelige omgivelser, lever av matrester, tapetklister, papir og lignende. De viltlevende artene lever av alger, sopp og detritus (dødt organisk materiale).

### Utvikling

Hunnen legger opptil 100 egg, enkeltvis eller noen få sammen, som regel skjult i sprekker eller i forbindelse med næringsstoffer. De nyklekte larvene er de Ca. 2 mm lange. De har åtte hudskift før de er utvokst og kjønnsmodne.

De har ametabol utvikling, det vil si at de ikke har «forvandling» (metamorfose), noe puppestadium. Nymfene er like de utvokste (kjønnsmodne) individene (*imago*), bortsett fra størrelsen. 
I vanlig romtemperatur tar det Ca. 6 måneder før de blir voksne, og kan leve i 2-4 år.

Skadedyr
--------

Lepismatidae kan gjøre skade i hus, ved at de gnager i papir. De kan også være plagsomme når de finnes på kjøkken og bad. Men normalt innebærer ikke aktivitet av disse dyrene noen fare. De er kanskje heller «nyttige» da de er en indikator på at det kan være problemer med høy fuktighet i et rom. Senkes luftfuktigheten og det blir et tørrere klima, vil dyrene forsvinne av seg selv.

Systematisk inndeling
---------------------

 Skjeggkre *Ctenolepisma longicaudata*
**Treliste**
* Insekter, Hexapoda
	+ Egentlige insekter, Insecta
		- Gruppe Dicondylia
			* Ordenen **Zygentoma**
				+ Familien Lepismatidae – over 200 arter
					- Underfamilien Ctenolepismatinae
						* slekten *Ctenolepisma* Escherich, 1905 – 13 arter i Europa. I Norden:
							+ Skjeggkre *Ctenolepisma longicaudata* Escherich, 1905 – Har nå vært i Norge siden 2013, egentlig en art fra Indonesia.
						* slekten *Thermobia* Bergroth, 1890 – 2 arter i Europa. I Norden:
							+ Fyrkre, *Thermobia domestica* Pack. – lever innendørs i Norge.
					- Underfamilien Heterolepismatinae
						* slekten *Allactotelsa* Silvestri, 1935 – én art i Europa
					- Underfamilien Lepismatinae
						* slekten *Lepisma* Linnaeus, 1758 – 3 arter i Europa. I Norden:
							+ Sølvkre (*Lepisma saccharina* Linnaeus ) – lever innendørs i Norge.
						* slekten *Neoasterolepisma* Mendes, 1988 – 19 arter i Sør-Europa
						* slekten *Tricholepisma* Paclt, 1967 – 3 arter i Europa

Referanser
----------

1. ↑  «Sølvkre og skjeggkre» (PDF). Mycoteam as. 1. april 2014. Besøkt 10. november 2015. [*død lenke*]

Kilder
------

* Bakken, Torkild; Såstad, Sigurd Mjøen og Aagaard, Kaare. (red.) 2005. *Utredning for Artsdatabanken 1. Oprettelse av norsk artstesaurus 12. og 13. april 2005* Artsdatabanken. 49 sider.
* Olsen, Kjell Magne. 2003. *Biologiske undersøkelser i Ullevålsskrenten, Oslo kommune.* Siste sjanse, notat 2003-16, 34 sider.
* Fauna Europaea, utbredelsesdatabase over europeiske dyr

Eksterne lenker
---------------

* (en) *Lepismatidae* i Encyclopedia of Life Rediger på Wikidata

* (en) *Lepismatidae* i Global Biodiversity Information Facility Rediger på Wikidata

* (no) *Lepismatidae* hos Artsdatabanken Rediger på Wikidata

* (sv) *Lepismatidae* hos Dyntaxa Rediger på Wikidata

* (en) *Lepismatidae* hos Fauna Europaea Rediger på Wikidata

* (en) *Lepismatidae* hos Fossilworks Rediger på Wikidata

* (en) *Lepismatidae* hos ITIS Rediger på Wikidata

* (en) *Lepismatidae* hos NCBI Rediger på Wikidata

* (en) *Kategori:Lepismatidae* – bilder, video eller lyd på Wikimedia Commons Rediger på Wikidata

* *Lepismatidae* – detaljert informasjon på Wikispecies Rediger på Wikidata
* Bildegalleri over nordamerikanske arter